El CatSalut pagarà per un càncer mal diagnosticat | NacióDigital\nEl CatSalut pagarà per un càncer mal diagnosticat\nPedro D., de 59 anys, i de Terrassa, va morir sense possibilitat de tractament i fruit d'un error mèdic\nper Europa Press, 10 d'octubre de 2014 a les 18:30 |\nEl Tribunal Superior de Justícia de Catalunya (TSJC) ha condemnat el Servei Català de la Salut (CatSalut) a indemnitzar la família d'un pacient amb càncer al qual es va diagnosticar "dolor lumbar" en diverses ocasions i que va morir el desembre del 2007 a Terrassa.\nEn la sentència, recollida per Europa Press, el tribunal destaca que Pedro D., de 59 anys, va morir sense possibilitat de tractament i fruit d'un error diagnòstic, pel que condemna a pagar 60.000 euros d'indemnització a la viuda i 20.000 euros a cadascun dels fills, ha informat el Defensor del Pacient en un comunicat aquest divendres.\nAquesta xifra rebaixa la indemnització fixada el novembre del 2013 pel Jutjat del Contenciós Administratiu 16 de Barcelona, tenint en compte que el TSJC va estimar en part el recurs que va presentar el CatSalut contra la condemna inicial.\nEls fets es remunten a l'abril del 2005, quan el pacient va acudir al seu centre d'atenció primària (CAP) de Terrassa per dolor lumbar, una consulta que repeteix a final del 2006: en les dues ocasions se li va diagnosticar dolor lumbar i se li va prescriure medicació per al dolor i antinflamatoris, que no van donar cap resultat.\nEl pacient va continuar consultant cada vegada amb més freqüència i mostrant cada cop més gran preocupació pel seu estat al seu metge del CAP, que únicament li va fer una radiografia de columna i una ecografia renovesical, "totes dues inespecífiques, que no clarificaven la causa dels dolors ni justificaven el seu increment creixent".\n"Les consultes davant de la doctora responsable de la seva assistència, tenen sempre la mateixa resposta de dolor lumbar", per la qual cosa el pacient acudeix diverses vegades a Urgències de l'Hospital de Terrassa, on, sense cap tipus de prova, s'insisteix en el mateix diagnòstic, fins i tot en alguna ocasió s'apunta a còlic nefrític.\nTotes les assistències posteriors al llarg del 2007, tant al CAP com el servei d'urgències de l'Hospital de Terrassa, insisteixen en idèntic diagnòstic "que no és tal, desatenent altres signes com la pèrdua important de pes, que la medicació no dóna cap resultat i que els dolors es converteixen en incapacitants".\nVisita a un altre CAP\nFinalment, el pacient aconsegueix visitar-se amb un altre facultatiu d'un altre CAP que no era el que li corresponia per assignació: és aquest doctor, qui li prescriu una radiografia òssia i un TAC urgent, que permeten constatar l'existència d'una gran massa hepàtica, que dos dies després és diagnosticada com carcinoma de cèl·lula gran amb metàstasi que afecta a fetge, ganglis i ossos.\nEl mateix dia en què aquest segon doctor sol·licita un TAC urgent, el pacient havia estat prèviament en el Servei d'Urgències de l'Hospital de Terrassa, on, un altre cop, se li havia donat l'alta amb el diagnòstic de dolor lumbar.\nPedro D. va morir "sense possibilitat de cap tipus de tractament, el dia 6 de desembre del 2007, 20 dies després d'haver estat correctament diagnosticat", per la qual cosa la família va decidir interposar una denúncia.\nSocietat, sanitat, Servei Català de la Salut, CatSalut, Tribunal Superior de Justícia de Catalunya, CAP, salut, Hospital de Terrassa, Defensor del Pacient\nPer Anònim el 10 d'octubre de 2014 a les 23:25\nY por que no pagan la sancion los que hicieron mal el diagnostico?, no que ahora tenemos que pagar todos.


Projectes dels certàmens - Associació 9 Barris acull\nExperiència guanyadora a l’edició de l’any 2014\nEl Cau de la Ubuntu – Ciutat Meridiana\nExperiència guanyadora de l’any 2010.\nExperiència guanyadora a l’any 2011.\nExperiència guanyadora a l’edició de l’any 2013.\nDes de l’any 2005 el projecte ha atès més d’un centenar de nens/es i joves de diferents nacionalitats i situació socioeconòmica, està concebut com una estructura i un mitjà per canalitzar la convivència i la integració; a través de la pràctica musical s’estimula el respecte a la diversitat i el coneixement de les manifestacions artístiques del lloc on es desenvolupa el projecte, en aquest cas les manifestacions musicals catalanes al costat d’altres de diversos països.\n500×20 Associació pel lloguer públic assequible – AA.VV. Ciutat Meridiana\nExperiència guanyadora a l’edició de l’any 2015\nL’associació 500×20 lluita pel dret a l’habitatge.\nUna de les principals tasques que es fa és la d’assessorament jurídic gratuït i d’acompanyament a les famílies en totes les fases del procés.\nEl 90% de les famílies que arriben al servei són d’origen immigrant.\nAmb l’objectiu de donar a conèixer la cultura xinesa, des de l’Associació Xinesa d’Intercanvi Cultural s’està participant a diferents esdeveniments del districte: Festival de Sopes del Món, La Cultura va de Festa, la Cerimònia del Té, la gran festa xinesa de la “Mitja Tardor”, la Castanyada, el Festival de Poesia a la Biblioteca de Les Roquetes, la Festa de la Marhaba …


Un mar de bondat - Valors\nNoëlle Sánchez| 23/06/2021 23/06/2021 |Opinió|\nFa uns anys, la bellesa cromàtica s’esfuma de sobte, sense avisar, de la meva vida. No la trobo enlloc, malgrat cercar amb desesperança un raig de llum, paleta de colors ara dorm.\nCamino tremolosa, cor desarrelat per les ferides de l’ànima, les pitjor de sanar. Un neguit constant conviu amb ella. El vellut del teló s’obra silenciós. Expectants ulls brillants d’emoció esperen saber quina fortuna ens oferirà el destí. El trapezista s’arrapa a la finíssima corda, sense xarxa de salvació, entre la vida i la mort, en uns segons. D’aquesta manera, pobra de mi, estic jo. Línea invisible, nàufraga entre dos mons.\nÀnima vaga, sense descans, cada dia immersa en la meva pròpia pena. Desig irrefrenable de dormir per sempre, incapaç de controlar el sentiment, volcà en constant erupció. Persegueixo la fortalesa, però ja no articulo paraula, cap ull brilla emocionat. Els meus peus, cansats, no aconsegueixen arrapar-se, per més i més que ho intenten, una i mil vegades.\nBatejada com a depressió, sembla ser, acompanya el meu caminar des de fa més de vint anys. A mi, sense cap tipus de remordiment, se’m presenta un matí de maig sortint del despatx. Tanca bruscament el teló sense compassió, del dòcil roginós al rebel negrós. Protagonistes de la nostra història, pensem, però en un instant, la calma, la tempesta, la vareta màgica, dos cops, canvi de barret. Ara, tu ets qui a la porta has de trucar.\nUn regal diví el de la empatia és. Una nit, de ben petita, un jurament, els meus testimonis la lluna i estels. Ser més bona persona, generosa i bondadosa.\nTreballadora social vocacional les fades teixits daurats al meu cor dibuixen, empatia, generositat i moltíssima humilitat.\nLa meva gran oportunitat, durant quasi bé trenta anys, promesa a les joies més valorades. Persones especials amb moltes capacitats, el millor de tot, amor incondicional.\nPer elles, sempre defensora incansable dels seus drets.\nAvui ho faig per mi, amb una gran determinació, per les persones que patim en silenci cada dia, eternes incompreses per la invisibilitat de la nostra malaltia.\nTres pilars fonamentals per un puzle encaixar, peça a peça, lentament, sense pressa.\nSeguir al peu de la lletra tractament i teràpia. Saber que tenim els nostres drets. Fulls de reclamacions i suggeriments. Per reclamar i premiar a exemplars professionals per la seva formació i actitud.\nProfessionals recordeu al trapezista. Doneu la mà i acompanyeu en el viatge més amarg del nostre caminar. Quan arribem a la consulta digueu un bon dia i el nostre nom amb alegria, demà, potser, gràcies a aquest petit gest, comenci un nou dia.\nA totes les institucions, gerents i directors tècnics del món i de l’univers marqueu directrius de formació, el més important l’actitud i l’atenció. Som persones amb una identitat pròpia i una petita o gran història. Números molts, pobresa en nom i cognoms.\nMalaltia mental quina gran desconeguda. Moltes batalles encara per lliurar de drets fonamentals.\nLa cultura del registre ha oblidat el més important: que necessitem temps, visites menys espaiades i que el professional pugui disposar de temps per donar la mà. Als polítics us implorem una mirada diferent. Doteu amb els recursos necessaris. Aquesta és la vostra gran responsabilitat.\nEl més important de tots els pilars: la família. Paciència i amor, ingredients per l’ànima ensucrar.\nPares, germans, fills, néts, companys, parelles, amics no pregunteu, ja sabeu el que necessitem, suport incondicional. Estar al nostre costat amb paciència i molt d’amor.\nAbraçada intensa, sense paraules, però abraçada.\nNoëlle Sánchez, mitjançant aquest escrit, reivindica una mirada diferent vers les persones que pateixen depressió i reclama un major respecte pels drets de les persones amb problemes de salut mental.\ndepressió, salut, salut mental\n→La mà forta\nEls fills propis o els fills dels altres?


Des de Cocentaina, fent 'Terra de Música' | ARA Multimèdia\n554 societats musicals vertebren la Comunitat Valenciana, "un cas únic a Espanya", expliquen des de la Generalitat, perquè suposen la meitat de totes les que hi ha al territori espanyol. I amb motiu de la celebració de Santa Cecília, des de Presidència de la Generalitat presenten el vídeo 'Terra de Música', per tal de visibilitzar les bandes valencianes. La presentació oficial serà aquest mateix 19 de novembre, a les 18,30 hores, al pati gòtic del Palau de la Generalitat.\nI, com no podia ser d'una altra manera, el vídeo s'inicia a Cocentaina, amb un plànol de la partitura original de Paquito el Chocolatero que es conserva al Casal de la Festa. I és que a la capital del Comtat és on va nàixer Gustavo Pascual Falcó, compositor del pasdoble que ha travessat fronteres. La banda contestana inicia els primers compassos del pasdoble, que va passant d'una a altra de les bandes valencianes, Oriola, Dénia, Xàtiva, Llíria o Morella, per acabar en la plaça de la Mare de Déu de València, on mig miler de músics donen els últims acords. "Tanquen el vídeo huit paraules sobreimpressionades que intenten traslladar tot allò que les bandes de música, declarades Bé d'Interés Cultural (BIC) immaterial l'any passat per part de la Generalitat, aporten a la Comunitat Valenciana: Cultura, Festa, Germanor, Alegria, Convivència, Tradició, Identitat i Poble".


Tendències per a casaments (2)\nCom us anunciava en el post dedicat al regnat del verd en els casaments, avui us parlaré dels terraris metal·litzats en la decoració per a casaments. I per fer-ho, us ensenyaré un muntatge creat per celebrar un dinar de Sant Valentí. Descobriu-ne els detalls!\nTendències per a casaments (1)\nEt cases l'any 2017? Vols que el teu casament sigui "trendy"? Doncs descobreix les 5 tendències per a casaments que faran del teu enllaç un esdeveniment únic. Comencem per la primera: verd al poder!\nAparadorisme i muntatges\nLA IMPORTÀNCIA D’UN APARADOR\nUn bon aparador és una reclam per als vianants que funciona les 24 hores del dia i pot suposar l’entrada del 30% de les vendes d’un petit comerç. Si tens una finestra per ensenyar el teu comerç al món, no la desaprofitis: explica els teus serveis, com treballes i què ofereixes. I, sobretot, renova’l cada 21 dies!\nQUAN ELS APARADORS SÓN UN MALDECAP...\nSi et costa trobar temps i inspiració per als aparadors, o vols donar-los un aire diferent, t’ofereixo un servei d’aparadorisme per fer la teva botiga ben visible sense treure dedicació als teus clients.


ferrancab: Una exageració? Una absurditat\nEm trec el sombreru (cap política lingüístuca -ni la seva absència- poden retallar la meva llibertat de no dir "barret").\nNo hi ha ningú, dintre d'aquest selecte grup que parli clar. Fins aquí, forma part de la política, i doncs benvingut. Ara, em temo que alguns, sinó la majoria, tampoc pensen clar: No s'atreveixen ni amb si mateixos. Una estranya, boirosa, culpabilitat, i alhora una satisfacció morbosa. Un "estic traint la meva pàtria" (en el Pericay aquesta pulsió s'ensuma, forta), la qual cosa -de ser certa, i no pura invenció meva- desmenteix tot el discurs que fan.\nNoi, vés a la iaia i confessa-li que vols ser espanyol per sobre de totes les coses (llevat dels seus canelons de Sant Esteve, potser), i punt.\nAquesta tifa fa tanta pudor de tan de temps que fa mandra fins i tot arromangar-se per intentar l'impossible que és fer net, que se la mengin els cucs! I esperem que no els hi agradi la contradicció, podrien empatxar-se pobrets!\nRealment creu que no es pot dubtar de la intel·ligència d'aquest home? Si és així perdoni'm la broma, senyor!\nAnònim, et prometo amor etern. Moltes gràcies!


BIBLIOTECA MONTFOLLET: NOVA DATA DE L'ACTE DE CLOENDA DE LA LLEGENDA "LA NIMFA DEL REC"\nNOVA DATA DE L'ACTE DE CLOENDA DE LA LLEGENDA "LA NIMFA DEL REC"\nProp d'un miler d'infants de les escoles Santa Eugènia, Dalmau Carles, Maristes i Montfalgars de Girona faran una cadena humana pels voltants del nucli de l'antic poble de Santa Eugènia de Ter. L'objectiu de l'acció serà posar en relleu el treball educatiu conjunt que han fet les diferents escoles a partir de la llegenda La Nimfa del Rec, que es va presentar el curs passat.\nEn aquesta llegenda, una nena, la Gènia, acompanya els infants i les seves famílies a visitar els llocs més emblemàtics de la història de Santa Eugènia, vinculada a l'aigua, les hortes i el Pont del Dimoni. Es tracta d'un text escrit per l'historiador Jaume Prat i il·lustrat per l'artista Vicent Huedo, que ha aconseguit un gran ressò entre els més petits del barri.\nLa cadena humana, doncs, pretén enllaçar totes les escoles del barri, que ja fa temps que treballen plegades, tot unint els infants i les seves famílies. A més, vol que tots ells se sentin més relligats a les arrels i la història de Santa Eugènia, així com a la seva identitat com a poble, especialment aquest any que es commemora el 50è aniversari de l'annexió de Santa Eugènia de Ter a Girona.\nL'activitat finalitzarà amb una concentració a l'exterior de l'antiga fàbrica Marfà, on tindrà lloc l'estrena de la cançó Balada de la Nimfa Gènia, escrita i musicada per l'artista eugenienc Àngel Daban. La idea és que els nens i nenes la cantin conjuntament i que puguin gaudir d'una estona d'animació infantil.\nNotícia publicada al Diari de Girona - 24.04.2013\nEtiquetes de comentaris: barri, cançó, escola, llegenda, programa activitat, projecte


Retrat de l’arribista adolescent – L'Acció Paral·lela\nL'Acció Paral·lela\tin Uncategorized\t gener 6, 2017 gener 6, 2017 1,150 Words\nRetrat de l’arribista adolescent\nUn bon dia l’Arístides aparegué al barri. Mig any abans, amb expectació i una acollida sense reserves, ho havia fet la seva mare. Ella, una artista plàstica, una pintora de cert renom a la regió, havia escollit instal·lar-se a la ciutat, just al barri més depauperat i demodé del moment. Havia restaurat una casa noble en desús i als baixos habilità el seu taller, obertes les portes de bat a bat. Aquesta inesperada alenada de modernitat bohèmia chic impressionà fortament el veïnat. Sense comprendre-hi un borrall, hom s’omplia la boca parlant de les seves teles, que travessaven l’oceà fins a llocs tan llunyans i ultramarins com Sidney o Miami. L’adoptaren ràpidament veïns i comerciants, l’artista que embrutava llenços directament amb les mans, la dona bella, madura, culta i amabilíssima a ulls de tothom. La companyia de la seva parella, un advocat de prestigi, fundador del gabinet amb més solera de la ciutat, reblia el quadre perfecte.\nI un bon dia, l’Arístides aparegué al barri. No gaire alt, no massa bell, amb una barba de manual hipster, color bai, amb el seu canotier d’estiuejant de costa, ignorant alegrement que les primeres onades del mar naixien a més de dos-cents quilòmetres de la ciutat. A diferència de la seva mare, no el precedí cap fet remarcable, cap bagatge ni biografia d’importància. L’Arístides només era allò que hom veia i els seus accessoris: una mulata bellíssima assortida amb tot tipus de samarretes que mostraven, calculadament, el seu ventre prenyat i un adorable labrador blanc de pedigrí indiscutible. A la gent, que tant els agrada catalogar, encasar i agrupar persones, els desarmava el temps lliure i ociós que l’Arístides exhibia sense remordiments. El seu “ni ofici ni benefici” començava a omplir la boca dels més pràctics i envejosos.\nTot d’un plegat s’esfumaren els moviments serpentins de l’exòtica mulata i els cops de cua animosos del labrador, l’Arístides es feu fonedís. Com una pedra a la sabata, hom se n’adona quan hi entra i l’oblida a l’instant quan l’extreu.\nEn una ciutat petita i enxubada, però, és difícil desaparèixer del tot. Sempre hi ha ulls disposats a seguir totes les ombres. Aviat la venedora de paelles i expenedora de xafarderies del barri escampà com una primícia que l’Arístides estava treballant. S’havia fet agent immobiliari. Aquestes conversions inesperades, com qui es vesteix de sobte una casulla i fa prèdiques, com qui obté un diploma sense haver estudiat, són fascinants. El fet és que, i tothom s’hi avingué, el paper d’agent immobiliari s’esqueia la mar de bé al tarannà i temperament de l’Arístides. En un món curull d’influències, bones maneres i aparences, connexions i do de gents, ell hi faria bona feina de ben segur.\nEls canvis, a vegades, impliquen alguna cosa més que desar el canotier i amollar-se el fédora de bon feltre quan arriben els primers freds. Prompte l’Arístides comprovà com n’eren de feixugues les visites concertades més tard de les vuit del vespre, la repetició implícita de les jornades laborals, com acaben igualant-se malaltissament tots els tipus humans i les seves expectatives. L’Arístides patia la rutina, ell, tenidor d’altíssims gens artístics sofria, indefectiblement, la manca absoluta de creativitat del món immobiliari.\nAixí doncs, tornaren els passejos amb el labrador feliç al barri. De la bella mulata i el seu fruit ningú no en va saber mai més res. A canvi, l’Arístides passava molt de temps al taller de la seva mare, era present a totes les exposicions locals acompanyat d’artistes i dels amics influents del seu padrastre. Aquest retorn, observaren veïns i comerciants, era el d’un Arístides igualment desvagat, però més somrient, més empàtic.\nFins que la notícia s’imprimí a tot color al diari de la ciutat: un jove emprenedor funda una empresa de mecenatge artístic. A la foto l’Arístides, barba impecable, el canotier, camisa blanca coll officier, mirant absort la pantalla del seu Mac portàtil. Al fons de la imatge, les teles apilades de la seva mare.\nTot molt natural i espontani. Gairebé senzill. Una pàgina web, un logo, els contactes i les xarxes socials com un ret de corda sedosa per bressolar i acaronar el devessall d’idees insòlites i trencadores del jove emprenedor.\nEn Bruno, l’enquadrador del barri, era un tipus taciturn. Al cap de dues copes de pastís, però, cedia als companys la seva perspicàcia lluminosa. La seva carrera d’artesà havia obtingut gràcies a l’esforç i la perícia una anomenada incontestable. Arran d’això, el seu taller esdevingué l’escenari i passarel·la de tot tipus de personatges. Havia assistit a tota mena de vernissatges i coneixia el catàleg sencer de glòries i misèries humanes.\nFeia pocs dies l’Arístides se li havia presentat al taller amb l’actitud de l’amo que reclama al mosso que se li llustrin les sabates. Impressionar el vell enquadrador requeria molta més dinamita i una bona metxa. En aquest punt del relat, els companys i curiosos s’atansaren amb ànsia per escoltar en Bruno, que apurava el seu tercer pastís.\nAquesta colla de revenedors, els deia, tant et venen pòlisses d’assegurances, pisos desguitarrats, com pinso per canaris. El que no discerneixen, per cobdícia o droperia, és com s’embruten les mans per sempre més quan patollen pel món de l’art. Perquè no l’entenen, els manca la inspiració i alhora ignoren que al subsòl hi ha rates més grosses i goludes que ells. Vet aquí el seu pla: papallonejar una temporada, viure “artísticament”, aparèixer en societat com a dignes dipositaris d’una vida superior i esperar que envelleixin els pares, els amics dels pares, i, havent suat molt menys que ells, arribar al pòdium amb els recursos suficients per delegar tota feina carregosa. Amb els rèdits assegurats, els cal llavors tancar comportes, segellar i barrar el pas a qui faci falta i vetllar la trona sense cap intenció de cedir-la mai a ningú. Els Arístides han existit sempre. Es renoven cíclicament i s’autoregulen fent creure que representen un fenomen nou. L’art, el bon art, els supera sempre i els desemmascara. Només els que són generosos amb ell són felicitats i reconeguts; la resta, els marxants de fum, s’amunteguen porquejant engrunes per fer gràcia als amics. La història no dirà els seus noms ni en mostrarà les seves cares. Com deia Oscar Wilde, no hi ha pitjor defecte que la manca d’imaginació i el vici suprem és la superficialitat.\nAmb un somrís humil i els ulls baixos, en Bruno apurà el seu got de pastís.


Detenen quatre homes a Blanes quan transportaven 10 quilos de marihuana - Diari de Girona\nacn | blanes 07.08.2017 | 15:19\nDetenen quatre homes a Blanes quan transportaven 10 quilos de marihuana Mossos d'Esquadra\nEls Mossos d'Esquadra van detenir el 2 d'agost a quatre homes, d'entre 25 i 38 anys, com a presumptes autors d'un delicte contra la salut pública. Els agents els van enxampar aquella mateixa tarda quan van tenir coneixement que uns individus estaven transportant marihuana en quatre vehicles a Blanes. La policia va engegar un dispositiu de vigilància amb efectius uniformats i de paisà. Els mossos els van interceptar poc després quan circulaven per les immediacions del barri de Valldolig. Durant l'escorcoll, van trobar diverses bosses i caixes de cartró amb 10 quilos de droga i una bàscula de precisió. També els van decomissar 68.000 euros en bitllets fraccionats. L'actuació va permetre localitzar i escorcollar el domicili on es cultivava la droga. A l'habitatge, s'hi van localitzar 15.000 euros més en efectiu.\nL'actuació es va iniciar el 2 d'agost a la tarda amb la detenció dels quatre homes, de nacionalitat espanyola i holandesa, i el decomís de la droga. L'operatiu, però, va continuar l'endemà quan agents de la Unitat d'Investigació de Blanes van entrar a l'habitatge del carrer Guadalquivir on sospitaven que hi havia la plantació. L'immoble era en realitat un dúplex completament habilitat i preparat amb tota la infraestructura necessària per al cultiu de marihuana. També hi van localitzar diners en efectiu. En total, van intervenir 83.000 euros.\nEls agents els van detenir per un delicte de tràfic de drogues. Després de passar a disposició judicial, el jutge en va decretar la llibertat amb càrrecs per a dos d'ell i la presó pels altres dos, els ciutadans holandesos.\nEls diners en efectiu que es van intervenir durant l'operatiu policial a Blanes. ACN.


Universitat de Nancy - Viquipèdia, l'enciclopèdia lliure\nLa Universitat de Nancy (en francès université de Nancy) és una universitat francesa situada a la ciutat de Nancy, en departament de Meurthe i Mosel·la en la regió del Gran Est. Actualment comprèn una agrupació d'establiments d'ensenyament superior i de recerca dividit segons les seves competències entre La Universitat de Nancy I (ciències), La Universitat de Nancy II (lletres i humanitats), i l'Institut Nacional Politècnic de Lorena, (enginyeries), amb el nom de Nancy-Université.\n(fr) Université de Lorraine\ncentre de recerca i d’ensenyament superior i universitat de recerca a França\nNational Polytechnic Institute of Lorraine (en)\nHenry Poincaré University Nancy I (en)\nLa universitat de Nancy va ser fundada en 1572 per la voluntat del duc de la Lorena Carles III, i del cardenal Carles de Lorena (1524-1574). Originalment la universitat va ser emplaçada a la propera ciutat de Pont-à-Mousson, i va ser creada per butlla papal de Gregori XIII el 5 de desembre de 1572, va ser confiada als jesuïtes.\nPoc temps després de l'annexió del ducat de la Lorena a França el 1766 la universitat va ser traslladada al centre de la ciutat de Nancy per edicte real de Lluís XV de França el 1769.\nEl 1793 com a resultat de la revolució la universitat és suprimida per la Convenció Nacional i els seus antics edificis acullen la biblioteca del rei Stanislas i esdevenen biblioteca municipal de Nancy i Acadèmia Stanislas.\nEl 1854 la universitat va ser restablida ocupant el nou palau de la universitat construït el 1864 a la plaça Carnot gràcies a l'acció del Lotharingista Prosper Guerrier de Dumast.\nLa universitat de Nancy va ser la tercera universitat civil a rebre la Legió d'Honor a l'octubre de 1932, a mitjan segle XX va ser objecte d'una gran expansió geogràfica amb la construcció de nous campus.\nEl 1970 la universitat va ser dividida en tres entitats, Universitats de Nancy I, Nancy II i l'Institut nacional politècnic de Lorena (INPL).\nEl 2005 les tres universitats s'agrupen en una federació universitària amb el nom de Nancy-Université.\n↑ «Carles III de Lorena». L'Enciclopèdia.cat. Barcelona: Grup Enciclopèdia Catalana.\nA Wikimedia Commons hi ha contingut multimèdia relatiu a: Universitat de Nancy\nUniversitat de Nancy - Lloc web oficial (francès)\nUniversitat de Nancy 1 (francès)\nUniversitat de Nancy 2 (francès)\nObtingut de «https://ca.wikipedia.org/w/index.php?title=Universitat_de_Nancy&oldid=23209131»\nDarrera modificació: 15 abr 2020 a les 20:48


URGENT: Es necessiten empreses instal·ladors per fer certificats de reconeixement de B.T. | Gremi d'Instal·ladors de Girona\nURGENT: Es necessiten empreses instal·ladors per fer certificats de reconeixement de B.T.\nEl passat 8 d’octubre de 2014 el Consorci de Benestar Social Gironés-Salt i el Consell Comarcal del Gironés van iniciar el Projecte comarcal de prevenció i pal·liació de la pobresa energètica.\nEls principals objectius d’aquest projecte són l’actuació en matèria d’estalvi energètic i d’aigua en llars en situació de vulnerabilitat econòmica. Per tal de potenciar i coordinar l’acció conjunta de tots els agents socials, el passat 3 de desembre es va constituir la Taula Comarcal contra la Pobresa Energètica amb la participació del Gremi d’Instal.ladors de Girona.\nArrel de la col·laboració en el projecte, ens han demanat instal·ladors per realitzar certificats de reconeixement de les instal·lacions elèctriques a un preu social de 50 euros més IVA que seran finançats des del Projecte Comarcal, per tant el cobrament estarà garantit.\nS’assignaran els instal·ladors per proximitat a les instal·lacions que s’hagin de certificar.\nPer a inscripcions i més informació


Informacions sobre el 21-D | CGT DXC\nInformacions sobre el 21-D\nDic 18, 2018 | General\nCom sabeu, el proper divendres hi ha convocades diverses protestes per la reunió del consell de ministres a Barcelona. Davant les consultes que ens heu fet arribar, resumim les respostes aquí per saber com procedir:\nCom tota protesta, es poden produir afectacions a la normalitat quotidiana. Les més probables poden ser en el terreny dels desplaçaments públics o privats. En aquest sentit, la pregunta habitual acostuma a ser «I què he de fer si arribo tard a la feina o m’és impossible?».\nAquests supòsits estan establerts per jurisprudència consolidada ja que continuament passen aquestes situacions imprevistes en el món laboral (nevades, accidents, talls de trànsit, malfuncionament d’infraestructures, de transport, etc…).\nAixò és conegut com a causa ‘de força major’ i no suposa cap sanció pel treballador/a per no arribar a l’hora a la feina, doncs, de moment, no sabem volar. En aquest sentit hem consultat a RRHH com procedir i ens indiquen que si algú es troba en una d’aquestes situacions, ho comuniqui via telefònica al seu responsable i ja s’hi arribarà quan es pugui evidentment.\nTot i que la CGT no ha fet convocatòria, sí que considerem que hem d’informar i, a banda, explicar l’escenari d’impugnació de vaga perquè, es faci o no, així ho tinguem tota la plantilla com ‘culturilla’ al cap per saber com es procedeix en situacions d’aquest tipus.\nEl sindicat I-CSC ha convocat vaga general a Catalunya el 21-D de 12:30h a 14:30h. Com tot està molt remogut, podria ser que Foment del Treball (la patronal) iniciés una via per impugnar la convocatòria. Si això passés, què podria decidir el/la treballadora?\nEscenari 1 – El Tribunal Superior de Justícia de Catalunya dóna la raó a la impugnació abans de la data de la vaga. En aquest cas el/la treballadora ha de ser conscient que podria tenir una sanció per falta no justificada a la feina.\nEscenari 2 – El Tribunal Superior de Justícia de Catalunya no es pronuncia respecte la impugnació fins després de la data de la vaga i no aplica mesures cautelars (suspendre la vaga). En aquest cas no hi hauria cap problema per la gent que ha fet vaga, però sí pels membres del comitè de vaga i sindicat convocant. És a dir, si no hi ha pronunciament, es pot fer vaga sense problema si un vol.\nReferent a aquesta vaga si algú té preguntes més concretes, les pot fer al sindicat convocant doncs nosaltres no parlarem per tercers. A nivell general, qualsevol dubte aquí estem.


Noves mesures de foment de l’ocupació i de dinamització del comerç de proximitat a Nou Barris\nS’ha posat en marxa el Pla de Desenvolupament Econòmic de Nou Barris 2016-2021, que està dotat amb un pressupost inicial de dos milions d’euros\n7 min. 17/10/2017 19:48\n651x366 Comerç de proximitat a la zona de la plaça Virrei Amat Comerç de proximitat a la zona de la plaça Virrei Amat\nNou Barris ja no són nou barris, sinó tretze: Torre Baró, la Guineueta, Trinitat Nova, Trinitat Vella, Vilapicina i Torre Llobeta, Prosperitat, Porta, Can Peguera, Vallbona, Verdum, les Roquetes, Canyelles i Ciutat Meridiana. Barris que tenen unes quantes característiques comunes: van créixer exponencialment amb la gran onada d’immigració que va arribar a partir de 1960. Dissortadament, els darrers anys també han experimentat un altre tret comú: la seva activitat econòmica ha anat afeblint-se.\nUn dels sectors econòmics que pateix més és el del comerç de proximitat, que és, sens dubte, un “actor” molt important en la vida del districte, no només perquè genera llocs de treball i satisfà necessitats, sinó també perquè juga un paper molt rellevant en el foment de la convivència i la seguretat als barris. Sovint els comerços ajuden a detectar problemàtiques socials, satisfer urgències, alerten d’esdeveniments que afecten l’ús de l’espai públic o ofereixen suport emocional a persones que viuen soles. A més, també tenen un paper de reforç de les entitats i de les manifestacions culturals dels barris mitjançant la participació conjunta en projectes i esdeveniments de la comunitat.\nPer potenciar el desenvolupament del comerç de proximitat, però també els projectes d’economia social i solidària, i fomentar l’ocupació de qualitat, amb especial atenció als col·lectius en situació de vulnerabilitat, s’ha posat en marxa el primer Pla de Desenvolupament Econòmic de Nou Barris 2016-2021.\nAmbiciós full de ruta de 6 anys\nEs tracta d’un ambiciós full de ruta de sis anys que integra un conjunt d’intervencions que impulsen els diferents actors de Nou Barris, tant de l’administració pública com del teixit social i comunitari o els agents econòmics. L’actuació que preveu el pla, dotat amb un pressupost inicial mínim de 2 milions d’euros, s’ha definit a partir de la diagnosi dels indicadors socioeconòmics, les necessitats socials i veïnals i les potencialitats de Nou Barris. “Tenim la necessitat que els equips tècnics de l’Ajuntament vagin als districtes a acompanyar la gent que ho està passant pitjor, donant eines per enfortir el teixit productiu dels barris i així combatre aquests procés de creixement de les desigualtat i la precarització”, afirma el primer tinent d’alcalde de l’Ajuntament, Gerardo Pisarello, “el pla té com a objectiu fonamental afavorir l’ocupació de qualitat, reforçar el comerç de proximitat i en termes generals l’activitat econòmica al districte”.\nEl nou Pla de Desenvolupament Econòmic de Nou Barris fa especial èmfasi en l’impuls de l’ocupació dels veïns en situació d’atur i de promoció del treball digne. En aquesta línia, es crearà un nou Espai per a l’Ocupació i l’Activitat Econòmica a Nou Barris (vegeu el requadre). S’incrementaran els dispositius i projectes d’impuls de l’ocupació dirigits als col·lectius més vulnerables i amb menys autonomia a l’hora de buscar feina i que combinen orientació laboral, formació i, en alguns casos, programes de formació-treball que comporten un període de contractació laboral. S’està fent una radiografia sobre les condicions laborals de les persones que resideixen al districte per poder dissenyar accions específiques, conjuntament amb les organitzacions sindicals, d’informació i assessorament amb l’objectiu de promoure un entorn laboral de qualitat i lluitar contra la precarietat del mercat de treball.\nQuatre grans sectors\nD’acord amb les necessitats detectades al districte, les possibilitats del territori i la capacitat de generar oportunitats d’inserció laboral, el nou Pla estableix nombroses accions en quatre grans sectors: el de les cures i atenció a les persones, els elements culturals -el patrimoni històric i la ubicació geogràfica fan de Nou Barris un entorn atractiu per a projectes de lleure, esports, cultura i educació-, els oficis d’artesania, reparació, manteniment i confecció, a més del desenvolupament del comerç de proximitat -especialment el de productes com ara carnisseria, xarcuteria i peixateria-, i finalment, la sostenibilitat, mitjançant activitats de conservació del medi ambient i d’economia circular, com la jardineria i el treball forestal o agroecològic. Aquest darrer sector, el vinculat a la sostenibilitat, també pot oferir oportunitats de reorientació a professionals d’altres oficis, com ara el de la construcció.\nAmb 48 entitats\n“El Pla de Desenvolupament Econòmic de Nou Barris 2016-2021 és fruit d’un procés d’anàlisi, reflexió i debat amb representants de 48 entitats presents al territori i recull 38 mesures que s’han definit tenint en compte les dinàmiques que cal revertir i les potencialitats del districte”, explica Glòria Lacruz, tècnica de desenvolupament de proximitat a Nou Barris de Barcelona Activa. “Aquest model de desenvolupament econòmic respon a les noves línies estratègiques de Barcelona Activa, que aposta per impulsar actuacions en clau de proximitat i en coordinació amb els actors del territori. Per definir i compartir aquesta estratègia econòmica, es va constituir a l’inici de l’elaboració del Pla la Taula d’Activació Econòmica de Nou Barris, formada per Barcelona Activa, el districte de Nou Barris, el Comissionat d’Economia Cooperativa, Social i Solidària i Consum, la direcció de Comerç i la iniciativa municipal del Pla de Barris”, remarca Lacruz. D’altra banda, la regidora de Nou Barris, Janet Sanz, afirma que “l’Ajuntament ha de treballar per a l’enfortiment de drets i oportunitats”, i que “des de Barcelona s’ha de treballar amb els districtes que presenten un atur més alt i respondre des del lideratge públic amb la garantia dels drets laborals i la qualitat de l’ocupació”.\nEl Pla de Desenvolupament Econòmic de Nou Barris és un instrument que comparteixen els sis districtes de la ciutat, aprovats ja en el cas de Ciutat Vella i Sant Andreu, juntament amb Nou Barris i en procés d’elaboració a Sant Martí, Sants-Montjuïc i Horta-Guinardó.\nUN NOU ESPAI D’OCUPACIÓ I ACTIVITAT ECONÒMICA\nEl març de l’any que ve està previst que obri a Nou Barris un nou Espai d’Ocupació i Activitat Econòmica. Aquest espai, que estarà ubicat al carrer Vilalba dels Arcs, 39-41, neix amb el propòsit d’oferir serveis d’orientació laboral, així com accions de formació per a la recerca de feina, als ciutadans de Nou Barris. El nou espai tindrà també un punt d’assessorament per a la creació d’empreses i l’impuls de projectes socioeconòmics liderats per persones de la zona o que tinguin un impacte positiu al districte. També prestarà serveis d’informació, orientació i formació als agents econòmics del territori que necessitin suport per reorientar o consolidar les seves iniciatives.\nNOU BARRIS, UN DELS DISTRICTES MÉS PERJUDICATS PELS EFECTES DELA CRISI\nNou Barris és un dels districtes més perjudicats pels efectes de la crisi dels darrers anys. Per això l’Ajuntament du a terme un conjunt d’actuacions per millorar la inserció laboral dels veïns, en especial de les persones aturades de llarga durada, les dones en situació de vulnerabilitat i el col·lectiu de joves.\nLa taxa d’atur registrat de Nou Barris és del 10,4% (desembre de 2016), i és el districte amb més pes de desocupació de la ciutat. Barris com Trinitat Nova o Ciutat Meridiana dupliquen la mitjana d’atur de Barcelona.\nPel que fa a col·lectius d’especial atenció, cal tenir en compte que el 42,5 % de les persones aturades fa més de 12 mesos que estan sense feina. També a Nou Barris, juntament amb Sants-Montjuïc, és on es concentra més població jove que ni estudia ni treballa, un conjunt de persones que l’any passat representava a Barcelona l’11,4%.\nCal destacar, d’altra banda, que el nombre de locals buits dedicats a comerç i serveis és, amb un 21%, 5punts percentuals superior a la mitjana de ciutat. I pel que fa a les iniciatives d’economia social i solidària, les existents a Nou Barris són només un 6% del total de Barcelona, cosa que situa Nou Barris, juntament amb el districte de Sant Andreu, en els dos que tenen menys pes a la ciutat en aquest tipus d’iniciatives. El districte de Nou Barris s’enfronta a la necessitat de preservar l’economia de proximitat existent al territori i al mateix temps, promoure la creació de nova activitat econòmica.\najunatment de barcelona


Nous vídeos corporatius dels programes acadèmics de l'EUHT StPOL - EUHT StPOL\nPublicado por administrador on 2 juny, 2014\nA l’EUHT StPOL estem d’estrena. Si ja avançàvem durant els mesos de Febrer i Març que estàvem de rodatge, ara ja podem oficialitzar l’estrena dels nous vídeos corporatius de l’Escola.\nEls vídeos estàn de moda; tant és així que cada més a Espanya més de 20 milions d’usuaris veuen vídeos a Internet. La falta de temps, la facilitat per la comprensió del missatge, la seva accessibilitat i l’actratiu del mitjà, han convertit l’audiovisual en referència per l’entreteniment i la informació.\nPer això hem volgut simplificar al màxim les explicacions dels nostres programes formatius, creant un conjunt de vídeos, l’internacional de l’escola i un per a cada programa educatiu, perquè es pugui veure l’escola amb les explicacions d’alumnes de l’EUHT StPOL al seu día a día.\nDes d’aquí volem agraïr a tots els protagonistes i col·laboradors la seva implicació!\nAixí us deixem tota la sèrie completa dels nous vídeos. Esperem que us agradin!\n– Veure el canal d’EUHT StPOL a Youtube\n– Vídeo genèric EUHT StPOL\n– Vídeo explicatu del programa de Grau universitari en Gestió Hotelera i Turística\n– Vídeo explicatiu del programa de Tècnic en Gastronomia i Restauració\n– Vídeo explicativo del programa de Màster en Arts Culinàries i Direcció de Cuina\n– Vídeo explicatiu del programa Master in Hospitality Management


Emotiva presentació del llibre LF “De Chamartín a Collbató” | Alf\nEmotiva presentació del llibre LF “De Chamartín a Collbató”\nLa Sala Cultural de l’Ajuntament de Collbató es va quedar petita per acollir la presentació del llibre de Lectura Fàcil de Maria Àngels Sellés “De Chamartín a Collbató. La Guerra Civil viscuda per un nen” (La Mar de Fàcil). Més de 120 persones es van aplegar per donar un emotiu homenatge a Francisco Sellés, protagonista del llibre i pare de l’autora. La novel·la explica el seu exili quan només era un nen.\nA la presentació s’hi van acostar molts veïns de Collbató, que van voler així fer un homenatge a Francisco Sellés, una persona molt estimada al poble. L’acte va estar ambientat per la música d’acordió de Milena Ràfols i Carme Plana, i hi van intervenir Josefina Martínez, alcaldessa de Collbató, Antoni Lardín, historiador i autor del pròleg, Maria Àngels Sellés, autora del llibre i el propi Francisco Sellés, el protagonista de la història.\nLa seva intervenció va estar carregada d’emotivitat al recordar l’exili i la duresa de la Guerra Civil, però també la bona rebuda dels veïns de Collbató. Francisco Sellés va haver de fugir de Chamartín i va arribar a Collbató quan només era un nen, on hi ha viscut des d’aleshores. A Chamartín hi van morir els seus pares i d’altres familiars.\nEl dolor per la història viscuda s’havia convertit en silenci. Les filles, entre elles l’autora del llibre, i d’altres familiars de Francisco Sellés el van animar a escriure per saber alguna cosa sobre la família perduda. De les notes del seu pare, Maria Àngels Sellés va arribar a escriure aquesta novel·la.\nL’edició del llibre ha comptat amb el suport de l’Associació Cultural del Montserrat, Memorial democràtic i l’Institut Ramon Muntaner.\nEl proper 28 d’abril el llibre es presentarà a Barcelona, a la Llibreria Bertrand (Rambla Catalunya, 37) a les 19:30h. Hi intervindran Alba Espot, directora general d’Educació Infantil i Primària; Joan Serrallonga, historiador; Jordi Sierra, de l’Associació Cultural del Montserrat; Eugènia Salvador, de l’ALF; Núria Casals, de l’editorial La Mar de Fàcil; i Maria Àngels Sellés.


Fem Manuals: 2008\nEn els dominis de la Terra Mitja de Manuals, s'explica la llegenda del Senyor Ferragon Ceraman, i del Cavaller Polus Lebronus, que volien apoderar-se del territori de la classe màgica omplint-la de maquetes per sempre més. Perdut el material per construir-les, va ser anhelat i buscat per molts. Però ha acabat en mans de qui menys es podia imaginar...\nNadal a la llauna\nLes llaunes en conserva van ser inventades per poder mantenir els aliments sense que perdessin les propietats.\nNosaltres conservarem aquest Nadal 2008 dins d'una llauna! Com? Molt fàcilment: agafarem una mica de purpurina, tinta aiguada i cartulina. Afegirem molta il·lusió, ganes de dibuixar i de retallar i també un grapat d'imaginació. Ho barrejarem tot i ho ficarem dins de la llauna perquè es conservi perfecte fins el dia de Nadal. Llavors ho obrirem i degustarem una petita obra d'art amb tot el seu gust i qualitat. Si voleu veure més, cliqueu aquí!\nEstrelles de paper maixé\nEls nens i nenes de p4 heu fet uns estels de Nadal de categoria. Amb cartró, paper maixé, paper de regal, purpurina d'or i molta il·lusió. Amb elles decorem la classe màgica però on la penjareu quan la porteu a casa?\nReciclem per Nadal!\nSabeu que amb una aburrida ampolleta de yogurt podem fer decoracions perfectes per l'arbre de Nadal? En Bru ens ha fet dues magnífiques obres d'art: La primera ampolleta està decorada en tons daurats amb dibuixos fets amb retolador i tinta aiguada dels personatges que més li agraden: els tres reis, el caganer, el pare noel o un cel ple d'estrelles...\nL'altra, està folrada amb paper de seda vermell i li hem enganxat estrelles fetes amb ceres de colors. Després l'hem barnissada amb cola i purpurina daurada i per donar-li un toc divertit li hem afegit un picarol lligat amb llana desfilada i un tap de cava. Tota una obra d'art! Per què gastar-nos tants diners en decorar la casa per Nadal? Nosaltres ja tenim les decoracions per l'arbre. Són peces úniques, molt boniques, barates i amb molta personalitat, i a més reciclem!\nMaquetes en la neu\nEls soldats Saïd i Marc es posen en marxa i la neu silencia el seu avanç. Han d'arribar al campament, abans de que es faci fosc. Ho aconseguiran?\nDecorem la classe màgica per Nadal\nfarem paper maixé\ni amb purpurina\ndecorarem molt bé.\nSabeu que el fil de teranyina d’aranya és més fort que un filferro d’acer del mateix gruix? I que amb mig quilo de fil de teranyina es podria donar la volta al món? Però el que no sabeu és que hi ha aranyes prou grosses com per caçar i menjar petits peixos, granotes, colibrins i...\nnens i nenes que no es porten bé! AGGgggGGHHhh!\nSom joiers i artesans,\nfem braçalets, juguem amb les mans!\nBoleta roja, boleta blava\ntinc moltes ganes d'anar mudada.\nAmb paciència i precisió\nfarem els de p4 un braçalet bufó.\nVal més ser ocell del bosc que ocell de gàbia!\nA la nostra clàsse tenim ocells del paradís, de pas, ocells de lira i ocells de paper. Tots ocells de primera volada, però amb ganes d'aprendre moltes coses!\nEn un lloc de cada casa,\nhi ha l'arbre de Nadal.\nPorta penjats de ses branques\nels caramels i els regals.\nA la nostra classe màgica\nàngels artistes cantant\nque desitgen a tothom\nun feliç i bon Nadal!\nDissenyem divertides corones 100% fetes a mà amb cartolina, bonics papers de colors, purpurines... Som els reis i les reines del Canigó!\nEn Marc ha cosit un coixí rodó, petit i bufó. Ha brodat la inicial del seu nom amb llanes de diferents colors... Li ha costat unes tres classes però està molt orgullós de la seva feina!\nQui ens ho havia de dir que amb les oueres fariem una decoració de Nadal igual de maca o millor que les que venen a la Fira de Santa Llúcia! Només s'ha de tenir paciència i pintar 28 "cassoletes" de cartró! Després adornar-les amb or i llana i cosir-les amb filferro. Aquest any hem creat una garlanda de Nadal de categoria!\nLes muntanyes russes realment venen de Rússia. Resulta que els aristòcrates es feien unes mansions amb patis enormes plens d'escales i fonts. I quan tot això és gelava amb l'arribada de l'hivern agafaven el trineu i començaven a jugar!\nA manuals hi ha molts enginyers, com per exemple en Marc, l'Arnau o el Marc López, que tot reciclant, han construit unes divertides maquetes! Felicitats!\nMés indis i més princeses!\nIndis, princeses i reis de p4!\nFins i tot ens atrevim a construir estadis de futbol, oi Joan?


Seguretat laboral.¿Què es un EPI? - Gilabert Miró\nEntenem per EPI (equip de protecció individual) com qualsevol dispositiu o mitjà que porti o disposi una persona amb l’objectiu de protegir-se contra un o diversos riscos que puguin amenaçar la seva salut i la seva seguretat.\nEls EPI’s han d’utilitzar-se com a part d’un programa global que abasti l’avaluació completa dels perills, la selecció i adequació correctes de l’equip, la formació i l’educació de les persones que han d’utilitzar-ho.\nGilabert Miró i els equips de protecció individual\nEls EPI’s són elements essencials de tota estratègia de control del risc. A Gilabert Miró l’ús de EPI’s es recolza en un programa de protecció personal, coordinat pel nostre departament de Prevenció de Riscos Laborals, que garanteix el funcionament dels equips de protecció en les condicions d’ús previstes i que els qui han de portar-la sàpiguen usar-la correctament en la seva activitat laboral.\nEls equips de protecció individual han d’utilitzar-se quan existeixen riscos per a la seguretat o salut dels treballadors que no hagin pogut evitar-se o limitar-se suficientment per mitjans tècnics de protecció col·lectiva o mitjançant mesures, mètodes o procediments d’organització del treball.\nPer això vetllem a tot moment que els nostres treballadors disposin del material de protecció necessari perquè poden desenvolupar la seva activitat diària sense córrer cap tipus de risc inncecesari.\nÉs bàsic que tots els EPI’s compleixin amb l’obligació per part del fabricant del marcat CE establertes en l’article 10 de el RD 1407/1992 de 20 de novembre (transposició de la Directiva 89/686/CEE, de 21 de desembre). El marcat CE es col·locarà i romandrà col·locat en cadascun dels EPI fabricats de manera visible, llegible i indeleble, durant el període de durada previsible o de vida útil del EPI.\nTots els EPIs han d’anar obligatòriament acompanyats d’un fullet informatiu del fabricador, on hauran de constar:\nNom i l’adreça del fabricador i/o del seu mandatari en la Comunitat Econòmica Europea.\nInstruccions d’emmagatzematge, ús, neteja, manteniment, revisió i desinfecció.\nRendiments aconseguits en els exàmens tècnics dirigits a la verificació dels graus o classes de protecció dels EPI.\nAccessoris que es poden utilitzar en els EPIs i característiques de les peces de recanvi adequades.\nClasses de protecció adequades als diferents nivells de risc i límits d’ús corresponents.\nData o termini de caducitat dels EP’s o d’alguns dels seus components.\nTipus d’embalatge adequat per transportar els EPIs.\nExplicació de les marques, si les hi hagués.\nNom, adreça i nombre d’identificació dels organismes de control notificats que intervenen en la fase de disseny dels EPI’s\nAquest fullet d’informació estarà redactat de forma precisa, comprensible i, almenys, en l’o les llengües oficials de l’Estat membre destinatari.\nFont : http://www.insht.es/ , elaboración propia.


Us recomano...: Ratolins, elefants, guineus, cocodrils...\nEdició: Joventut, 2020\n“Comença un nou dia al carrer de les Galetes, número 3. És l’aniversari del Conillet.”\nUn fantàstic àlbum il·lustrat de gran format de Marianne Dubuc per descobrir mil-i-una històries i molts detalls. Un llibre que ens convida a la lectura visual i a l’observació, a fer el tafaner en tots i cadascun dels pisos d’aquests edifici. Alhora, ens ofereix possibilitats de joc que enriqueixen la lectura, com el ‘veig-veig’ o el ‘busca i troba’.\nAmb una il·lustració dolça i de línia clara, Dubuc ens presenta un veïnat on conills, gats, ratolins, guineus, eriçons i d’altres animalons conviuen en harmonia, amb l’aparició puntual en escena de personatges il·lustres com els tres porquets, la Rínxols d’Or, la Caputxeta o el llop ferotge.\nPublicat per mireia.mb81 a 12:10\nEtiquetes de comentaris: 0-3, Eva Montanari, Joventut, LIJ, Marianne Dubuc, Mireia Martínez, petita infància, primeres lectures, primers lectors\nVita Lestari 30 de desembre de 2020, a les 2:53


“The Elefant Man”, de David Lynch.\n“The elephant man” - sóc un home! Hi ha pel·lícules amb les que se t’encongeix el cor. És probable que sovint no sigui aquesta l’emoció que anem buscant quan visitem una sala de cinema o quan ens trobem al sofà de cosa nostra, relaxats i disposats a tenir una estona sense pensar gaire. Tot i així, com a totes les arts, la varietat és necessària, i ser partícip de diferents … [Read more...] about “The Elefant Man”, de David Lynch.\nI ho fa convidant-te a la projecció de “Les Meravellas del Mar” Parlar del FICMA, el Festival de Cinema de Medi Ambient, és parlar d’una visió, de la il.lusió per un projecte que ja suma 24 anys i que és una realitat gràcies al somni Claudio Lauria, president i fundador del Festival i de Jaume Gil, director. Un somni, que any rere any s’ha consolidat com un referent en el … [Read more...] about Sigues FICMA! del 2 al 10 de novembre Torna a Barcelona, el Festival de Cinema de Medi Ambient\nFamília! Us volem convidar a veure la cinta de l'últim concert de la banda Black Sabbath, “The End of the End”. El grup tornarà a ajuntar-se a la gran pantalla el proper 28 de setembre a les 20:30h a diverses sales de Cinesa. Tenim dues entrades dobles per veure el concert als Cinemes Cinesa de Barcelona. Si les voleu, molt fàcil: envieu-nos un mail a … [Read more...] about Família! Voleu anar a veure “The End of the End” de Black Sabbath per la patilla?


Recòrrer el país a la recerca de feina: el relat de Jessica Bruder a País nómada | NacióDigital\n«País nómada. Supervivientes del siglo XXI», de Jessica Bruder\nUn treball de camp d'aquesta periodista nordamericana que parla del d'un nou perfil de temporers de baix cost que recorren les carreteres dels Estats Units a la recerca de feina\nAl llarg de tot el territori dels Estats Units, els contractistes han descobert un nou grup de mà d'obra de baix cost format principalment per temporers estatunidencs adults. En descobrir que l'Assegurança Social es queda curta i ofegats per les hipoteques, desenes de milers de víctimes de la Gran Recessió s'han llançat a la carretera amb vehicles recreatius, remolcs de viatge i furgonetes, formant una creixent comunitat de nòmades que s'autodenominen workampers.\nJessica Bruder surt a la carretera amb un vehicle de segona mà per conèixer aquests individus més d'aprop. Acompanya a la seva irreprimible protagonista, Linda May, i altres persones a netejar lavabos en un campament, a escanejar productes en un magatzem, a reunions al desert i a la perillosa tasca de la recollida de la remolatxa. Burder relata una història convincent i reveladora sobre el ventre de l'economia estatunidenca, que presagia el precari futur que ens pot esperar, i molt més. Però alhora celebra l'excepcional capacitat de recuperació i creativitat d'aquests individus, quen han renunciat a l'arrelament ordinari per a sobreviure.\nAutor/a: Jessica Bruder\nJessica Bruder és una periodista estatunidenca que escriu sobre subcultures i ensenya escriptura narrativa a la Columbia Journalism School. Per a escriure País nómada es va passar mesos vivint en una autocaravana, documentant els estatunidencs itinerants que van abandonar els seus habitatges habituals i van sortir a la carretera, viatjant d'una feina a una altra per fer-se un lloc en una economia precària.\nTambé és autora de Burning book i actualment escriu sobre la confiança a l'era de la vigilància. Ha col·laborat amb mitjans com The New York Times, WIRED, Harper’s Magazine, The Washington Post, The Associated Press, The International Herald Tribune, The New York Times Magazine y The Guardian.


ccma.cat – Primera cançó de Valtonyc des que va marxar: versiona l’himne antifeixista “Bella Ciao” – HOMERECORDS.BE\nccma.cat – Primera cançó de Valtonyc des que va marxar: versiona l’himne antifeixista “Bella Ciao”\nAu Foyer ⁄ Presses ⁄ ccma.cat – Primera cançó de Valtonyc des que va marxar: versiona l’himne antifeixista “Bella Ciao”\nJérôme Collignon Presses 4446185, es\nALEGRIÀ e LIBERTÀ – Bella Ciao ft. Valtonyc\nPrix : À partir de : 2,00€\nAquesta versió de l’himne antifeixista de la Segona Guerra Mundial inclou les veus de cinc dones i la veu del mateix Valtonyc, que canta en català i castellà\nEl raper mallorquí Valtonyc ha penjat a les xarxes la seva primera cançó des que va marxar a Bèlgica per evitar la presó. Es tracta d’una versió del clàssic italià “Bella Ciao”, un himne antifeixista de la Segona Guerra Mundial, en la que defensa la llibertat d’expressió.\nValtonyc canta en català i castellà acompanyat de cinc veus femenines. La cançó fa referència a la memòria històrica de les víctimes de tota dictadura i en favor a la llibertat d’expressió i de creació, segons defensa el raper:\n“Per la llibertat d’expressió, de creació, perquè la veu no la poden parar ni reixes ni parets, per la llibertat artística, ideològica, la de tots (…). La desigualtat social és molt més violenta que qualsevol cançó.”\nEl raper mallorquí, que l’ha difós a través de la plataforma “Ni un pas enrere’, ha fet la peça musical amb la productora belga Homerecords.be, que té seu a Lieja, la qual cosa confrimaria que és a Bèlgica.\nValtonyc va marxar d’Espanya després que la justícia espanyola va condemnar el cantant mallorquí a tres anys i mig de presó per enaltiment de terrorisme, calúmnies i injúries a la Corona per les seves cançons.\nEl raper havia de començar a complir la condemna a partir del 24 de maig, però no es va presentar a la presó. Llavors l’Audiència Nacional va dictar una ordre de detenció nacional, europea i internacional perquè sigui lliurat i pugui complir condemna.\nEl mallorquí té com a advocat Gonzalo Boye, un dels lletrats que representa l’expresident Carles Puigdemont i els exconsellers que són a Bèlgica. Boye va indicar recentment que Valtonyc faria aviat una aparició pública al país on s’ha instal·lat per exposar la seva situació.\nMot clé :4446185, es\nkaosenlared.net – Valtonyc publica una versión de ‘Bella ciao’ y se burla de la incompetencia policial desde el exilio\niTunes #13 Top 200 Tracks Spain Hip-Hop/Rap Chart\n← kaosenlared.net – Valtonyc publica una versión de ‘Bella ciao’ y se burla de la incompetencia policial desde el exilio\niTunes #13 Top 200 Tracks Spain Hip-Hop/Rap Chart →


Control de robots NXT - TecnoBloc\nBrowse: Home / Controlant BellBots NXT\n24/03/2013 · by Carolina · in Lego NXT\nEnguany treballem la robòtica amb Lego Mindstorms sense pensar en competicions, en una matèria optativa de 2 hores a la setmana durant mig curs a 3r d’ESO. Molta gent i poc material, però anem avançant, comprovant que això de la robòtica és divertit i satisfactori però que cal pensar i calcular per aconseguir els comportaments desitjats.\nEls alumnes treballen en grups de 3, compartint un mateix robot cada 2 grups.\nUtilitzem l’ExpressBot de nxtprograms.com, el site BellBot-G com a material d’aprenentatge i la pissarra per crear els algoritmes dels programes.\nA hores d’ara tenim 3 nivells d’alumnes: l’inicial aprenent a controlar el moviment del robot, l’intermedi treballant amb sensors, i 5 nois avançats que quan va acabar el seu torn van voler continuar amb aquesta optativa, treballant la pressa de decisions.\nAquest és el resultat del nostre treball (fins ara). Tenint en compte que els alumnes parteixen de zero, està mooooolt bé:\nRobots que no cauen de la taula\nEn deixar anar els estoigs al borde de la taula\nels robots s’aturen\nGuardià de l’aula de Tecnologia\nEn detectar l’intrús\nel robot es llança contra ell\nAvanç durant un temps determinat\nmantenint una distància mínima a l’amo Detecció de línies al terra\nAvanç fins a detecció de línia negra\ni gir de 90º quatre cops\nSeguidor de línia\nSeguiment del borde de la línia mitjançant\nel sensor de llum, disminució del moviment zigzaguejant controlant les potències dels motors sense aturar-los en cap moment. Condició d’acabament: detecció de paret. Sortint del laberint\nControl simultani dels sensors de contacte\ni d’ultrasons per avançar pel laberint.\nLa detecció de la línia blanca a la sortida mitjançant el sensor de llum ha quedat pendent per falta de temps.\nContinuarem després de les vacances … amb variables i lògica digital.\n← Aeroturbines Savonius\nModelat 3D amb Google SketchUp →


ANGLÈS cada edat un mètode\nTALLERS PRACTIQUEM EN UN ALTRE ROL\nSERVEIS TRADUCCIÓ INTERPRETACIÓ\nTEST TEST DE NIVELL ON-LINE\nAnglès a head languages school\nA Head utilitzem la metodologia Kids&Us per a nens i nenes a partir d’1 any. La metodologia Kids&Us basa l’aprenentatge de l’anglès en el procés natural d’adquisició de la llengua materna, un procés infal•lible que té lloc en un ordre determinat, natural i espontani. more...\nLittle Head ofereix cursos d’anglès a alumnes que s’inicien en l’aprenentatge d’una llengua estrangera a partir dels 7/8 anys i fins als 11/12, mitjançant una metodologia molt engrescadora i innovadora. Fent servir les tecnologies més modernes, els nostres alumnes, more...\nTeens Head ofereix cursos d’anglès a alumnes d’ESO i Batxillerat que han de començar a preparar-se pels exàmens oficials, ja sigui la Selectivitat, els exàmens de Cambridge o exàmens d’accés a algunes carreres universitàries del nostre país o de l’estranger. more...\nHead per a adults ofereix una amplia gama de cursos segons el nivell, necessitats i trajectòria de cada alumne pel que fa a l’aprenentatge de l’idioma. Nivell 0: Inicial: Dirigit a aquelles persones que entren en contacte amb la llengua anglesa per primera vegada more...\nEQUIP PROFESSIONAL METODOLOGIA ACTUALITZADA\nA Head Languages School sabem que el concepte d’ensenyament està en constant transformació degut a l’evolució dels continguts i els mètodes d’aprenentatge, i és per això que utilitzem una metodologia moderna basada en la comunicació directa i la participació activa.\nT’interessa la nostra escola?Escriu el teu nom i un telèfon i ens posarem en contacte amb tu!


PRESO PER A L'HOME QUE VA FUGIR D'UN CONTROL\nPresó per a l'home que va fugir d'un control a l'AP-7 a més de 230 km/h i transportant 300 quilos d'haixix\nEls Mossos d'Esquadra van haver de tallar la circulació de l'autopista a Tarragona per interceptar el vehicle\nACN | 18/09/2012 17:16\nEl titular del jutjat número 3 en funcions de guàrdia de Tarragona ha ordenat l'ingrés a presó del veí de l'Hospitalet de Llobregat (Baix Llobregat) detingut pels Mossos el passat dissabte a Tarragona en fugir d'un control policial a l'autopista AP-7 circulant a més de 230 km/h de forma temerària i transportant 300 quilos d'haixix al seu cotxe. Ahmed SS, de 40 anys i nacionalitat espanyola, està imputat per un delicte contra la seguretat del trànsit, un altre contra els agents de l'autoritat i un de danys. Segons els agents, l'home va fer cas omís de les indicacions dels agents en arribar al control a l'altura de l'Hospitalet de l'Infant (Baix Camp) i va fugir a gran velocitat en sentit Barcelona.\nEls Mossos van organitzar un dispositiu per localitzar el vehicle tallant la circulació de l'autopista a l'altura del quilòmetre 247 i deixant el tercer carril lliure per alentir la velocitat dels vehicles i així poder aturar-lo. Segons el relat policial, els agents van observar el turisme i en donar les corresponents indicacions perquè s'aturés el conductor va accelerar la velocitat posant en perill la vida dels policies . Posteriorment, va impactar contra el vehicle policial i la mitjana de l'autopista.\nEl conductor va sortir corrents del cotxe i va iniciar una fugida pel bosc on va acabar detingut als pocs minuts pels mossos. Els agents van escorcollar el vehicle i van localitzar deu fardells d'haixix amb un pes aproximat de 300 quilos.\nEl detingut va passar el passat 16 de setembre a disposició judicial al Jutjat d'Instrucció número 3 en funcions de guàrdia de Tarragona i el jutge va decretar l'ingrés a presó.


Dinamitzadors/es Juvenils Per Borsa De Suplncies | EmpleoBarcelona.com - Empleo y Trabajo en Barcelona\nDinamitzadors/es Juvenils Per Borsa De Suplncies\nLa Fundació Pere Tarrés cerca a dinamitzadors/es juvenils per punts JIP situats a diferents barris de Barcelona.\nL’horari de les supl??ncies pot ser de dilluns a divendres de 10h a 12h amb opció a ampliar fins les 14h.\n– Detectar i atendre a les necessitats informatives delsjoves.\n– Fomentar la participació juvenil.\n– Atendre a les consultes i necessitats propies de l’espai.\nCerquem a persones amb experi??ncia en la intervenció amb adolescents i que disposin del CFGS d’animació sociocultural o formació relacionada.\nCFGS animació sociocultural o formació relacionada\n– Experi??ncia mínima de 2 any en intervenció amb adolescents


Kit de REA | CRAI Docència UB\nDocència en línia / October 22, 2020\nAmb motiu de la Setmana Internacional de l'Accés Obert 2020, s'ha publicat el Kit de REA (Recursos Educatius Oberts); elaborat pel GT de Repositoris REBIUN (acció 6). Podeu consultar-lo directament des d'aquest enllaç o des del portal de REBIUN.\nEl kit de REA consisteix en una traducció i adaptació, al context espanyol, del recurs original OER Toolkit (de la Colleges Libraries Ontario). Ofereix informació i eines útils per ajudar al personal docent i bibliotecari a entendre què són els REA i com crear-los, usar-los, reutilitzar-los i compartir-los; a més de guiar en el seu impuls i integració en l'educació superior. Podreu comprovar també que inclou exemples pràctics, vídeos, infografies i altres recursos d'interès (com alguns materials pròxims, de REBIUN i de l'CEDEC) i que s'estructura en vuit mòduls temàtics:\nSobre els REA: per introduir-se en què són els REA, quines tipologies existeixen i quina és la seva importància.\nDocència: ajuda a aplicar pràctiques obertes a la docència i l'aprenentatge.\nCuració: orienta sobre com localitzar i avaluar REA i com usar-los i compartir-los.\nCreació: guia sobre com crear nous REA o adaptar recursos existents en l'educació.\nLlicències: per conèixer i saber aplicar les llicències obertes als recursos educatius.\nCol·laboració: estratègies per fomentar la col·laboració i intercanvi de REA entre professorat, alumnat i personal de suport (biblioteca, dissenyadors instruccionals, etc.).\nDefensa: informa sobre el valor dels REA, per tal d'influir en les decisions que afectaran la transformació de l'educació.\nSostenibilitat: proporciona eines i consells sobre les prioritats clau de la sostenibilitat; des de polítiques específiques fins al finançament i el desenvolupament d'activitats formatives pròpies.


Equipaments esportius a la platja\nL'Esport»Esport Lleure»A l'Aire Lliure\nL'Esport » Esport Lleure » A l'Aire Lliure » Equipaments esportius a la platja\nLa platja del Varador es troba situada entre els espigons de l’antic club nàutic i el del Port de Mataró. De caràcter familiar i esportiu, és una de les platges més emblemàtiques a causa de la seva proximitat amb el nucli urbà i la seva grandària. Té 765 metres de longitud i 125 metres d'amplada, amb un aforament màxim de 5.335 persones.\nEls equipaments esportius que es poden trobar són, quatre xarxes de voleibol, una cistella de bàsquet, un camp de futbol platja i un itinerari esportiu senyalitzat.\nAl llarg d’aquesta platja es situen tres parades d’autobús: Estació de Renfe -on tenen parada les línies 1,2,3,4,5 i 8-, El Cargol -línies1,3 i 4- i Plaça del Gas -línia 3-.\nLa platja del Callao és una platja de caràcter familiar i esportiu situada entre la riera de Sant Simó i l’espigó de l’antic club nàutic de Mataró. Té una llargada de 400 metres i es troba aproximadament a 1 km. de l’estació de Renfe. Té una longitud de 400 metres i una amplada de 50 metres, amb un aforament màxim de 2.800 persones.\nEs pot accedir al Passeig Marítim a peu, amb bicicleta, amb motocicleta i amb vehicle. Compta amb un accés per a persones amb mobilitat reduïda situat a la plaça Jordi Capell. L'accés principal a la sorra per aquestes persones és la rampa que hi ha a l’espigó del Callao.\nInformació general de platges\nInformació Port i Base Nàutica\nWeb de la Escola Vela Mararó


Börzsönyliget Vendégház Verocemaros Hongria - Ofertes d'hotels amb els MILLORS DESCOMPTES EN LÍNIA\nSuperior Three-Bedroom House with Terrace - Instal·lacions recreatives\nSzokolyai u.83, Verocemaros, Verocemaros, Hongria, 2623 - Excel·lent ubicació - Veure al mapa\nMés informació sobre Börzsönyliget Vendégház\nConvenientment situat a Verocemaros, Börzsönyliget Vendégház és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nBörzsönyliget Vendégház també ofereix moltes instal.lacions per enriquir la seva estada a Verocemaros. A l'hotel s'hi pot gaudir d'unes comoditats de primera classe com habitació familiar, instal.lacions de barbacoa, àrea de fumadors.\nTotes les instal.lacions per als clients, ofereixen comoditats destinades a assegurar tot el comfort possible. Durant el dia podeu gaudir de l'atmòsfera relaxant de ping pong, jardí. Sigui quina sigui la seva raó per visitar Verocemaros, el Börzsönyliget Vendégház és el lloc perfecte per una estimulant i emocionant escapada.


Montserrat Mindan ha signat els decrets que configuren la nova estructura del Consell Comarcal de l’Alt Empordà – Guia de Roses\nHome ROSES SOCIETAT Montserrat Mindan ha signat els decrets que configuren la nova estructura del Consell Comarcal de l’Alt Empordà\nLa presidenta del Consell Comarcal de l’Alt Empordà, Montse Mindan, ha signat els decrets que configuren la nova estructura de la institució, després del relleu produït a la presidència i a la vicepresidència primera i de l’entrada de dos nous consellers comarcals.\nEl nou govern ja ha celebrat les seves primeres reunions de Junta de Govern i de Consell de Presidència i es visualitzarà definitivament en el proper ple ordinari, previst pel dia 25 de setembre. La presidenta també ha informat la resta de grups polítics comarcals, a través de la junta de portaveus, de tots aquests canvis.\nPresidenta: Montse Mindan (Presidència).\nVicepresident 1er.: Josep Maria Cervera (Territori i Relacions Institucionals).\nVicepresident 2on.: Sònia Martínez (Ensenyament i Cultura).\nVicepresident 3er.: Pere Casellas (Atenció a les Persones).\nVicepresident 4rt.: Alfons Vila (Promoció Econòmica).\nPel que fa a les diferents delegacions de serveis, la nova distribució de responsabilitats és la següent: Montse Mindan (Gerència, Secretaria, Serveis Econòmics, Noves Tecnologies i Comunicació). Josep Maria Cervera (Medi Ambient). Sònia Martínez (Ensenyament). Pere Casellas (Recursos Humans i Habitatge). Alfons Vila (Joventut, Esports i Programa Leader). Joan Cano (Turisme). Pere Moradell (Serveis Tècnics). Enric Gironella (Cultura, Consorci de Normalització Lingüística i Arxiu Comarcal). Àlex Hernández (Serveis Socials). Manel Toro (Promoció Econòmica). Carles Fortiana (Oficina del Consumidor).\ntags: govern del Consell Comarcal de l'Alt Empordà monserrat mindan presidenta consell comarcal\nprevious Roses ret homenatge a les víctimes dels atemptats de Barcelona i Cambrils\nLa Piscina de Roses, en plena activitat durant l’estiu amb campus, cursos i la novetat “Play & Swim” per als més petits


Apartment in Zadar-Diklo Dalamatia I Zadar Croàcia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nApartment in Zadar-Diklo Dalamatia I-, Zadar, Zadar, Croàcia, 0 - Veure al mapaApartment in Zadar-Diklo Dalamatia IVeure més fotosVeure més fotosVeure totes les 24 fotos\nSi el que està buscant és per un hotel ben situat a Diklo, no busqui més enllà de Apartment in Zadar-Diklo Dalamatia I. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Apartment in Zadar-Diklo Dalamatia I, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Wi-Fi gratuït en totes les habitacions, habitació familiar són només algunes de les comoditats que fan que Apartment in Zadar-Diklo Dalamatia I sigui diferent dels altres hotels de la ciutat. A més, totes les habitacions ofereixen una gran varietat de comoditats com ara aire condicionat, balcó/terrassa, aparell de televisió, TV satèl•lit/cable, reproductor de DVD/CD per satisfer els clients més exigents. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Sigui quin sigui el motiu del seu viatge, Apartment in Zadar-Diklo Dalamatia I és una selecció idònia per a la vostra estada a Diklo.


FESTA D’INAUGURACIÓ DEL NOU GUÍXOLS ARENA – Ràdio Sant Feliu 107.0 FM\nFESTA D’INAUGURACIÓ DEL NOU GUÍXOLS ARENA\nBy Paul Marca|2016-09-07T06:17:23+02:007 de setembre de 2016|Sense categoria|Comentaris tancats a FESTA D’INAUGURACIÓ DEL NOU GUÍXOLS ARENA\nEl cap de setmana del 17 i 18 de setembre és la data anunciada per l’Ajuntament de Sant Feliu de Guíxols per inaugurar el nou Guíxols Arena, nou equipament polivalent amb una superfície que pot acollir concerts de fins a 8.000 persones, dues pistes esportives, aparcament de turismes, autocars i altres usos.\nUn cop inaugurat, es té pensat dotar-lo d’actes diversos, alguns de rellevants a més de com fires, trobades, exhibicions, etc.\nPer a la inauguració, a través del butlletí #GUÍXOLS , s’especifica que a partir de les 19 h. del 17 de setembre, començarà la inauguració, oberta a tothom, que portarà un espectacle amb castellers, actuacions de rock, un espectacle amb foc i música en directe.\nHi actuaran els Quercus, referent del rock ganxó, de “música de roca” que tornaran a pujar a l’escenari per rememorar els seus èxits dels 90.\nLa nit es completarà amb un concert-homenatge a càrrec de l’Orquestra Plateria, a la qual seguirà, des de les 2 de la matinada, una sessió a càrrec de DJ Blanca Ros.\nEl diumenge, 18 de setembre, des de les 18 fins a les 20 h. s’hi celebrarà una “Holi Party”, també coneguda com a Festival dels Colors, festivitat originària dels hindús, que s’ha popularitzat darrerament a casa nostra.\nHi haurà servei de Bar, a càrrec de CE Montclar/Consell Local de Joves i entrada lliure per a tothom.


El FC Andorra va perdre aquest dissabte el primer partit de la temporada contra l'Albacete, per 1 a 0. Els d'Eder Sarabia van pagar car un error a la segona meitat i no van aprofitar la superioritat numèrica durant més de 30 minuts.\nPrimera derrota del FC Andorra en lliga. Els tricolors sortien al Carlos Belmonte amb l'objectiu de puntuar davant un rival exigent com és l'Albacete. La primera meitat, la pilota va ser dels d'Eder Sarabia, però faltava profunditat.\nPer la seva banda, els manxecs generaven sensació de perill a pilota aturada. Al descans s'arribava amb el 0 a 0 inicial.\nEl partit seguia força tancat i sense ocasions clares, però al minut 52 Manu Fuster aprofitava una errada greu de la defensa tricolor per fer l'únic gol de la nit.\nL'Albacete va saber aprofitar l'única errada tricolor, però tres minuts després Sergi Maestre era expulsat. El guió del partit va canviar radicalment, l'Andorra va llançar-se amb tot per aconseguir l'empat i hi va estar a punt amb un xut de Ruben Bover, però el marcador no es va moure.\nAl final, 1 a 0, i la sensació que s'escapen tres punts en un escenari favorable. Sarabia ha lamentat que l'equip no va estar encertat en algunes ocasions, tot remarcant que hi va haver joc de pilota però "sense verticalitat". A més creu que no va saber "explicar bé què havíem de fer per fer-los mal".\nPer la seva part, el jugador Nico Ratti ha valorat que l'equip rival va jugar molt bé, però pensa que "haurem de treballar solucions per pal·liar aquestes circumstàncies i poder guanyar els pròxims partits".\nEls tricolors tanquen les tres primeres jornades amb 4 punts i la necessitat de millorar les errades no forçades.\nImatges cedides: Footters


EUPV reclama que l'Arenal Sound retorne els diners de l'evacuació - Valencia Noticias\n9 de enero de 2016 by Redacción\tNo Comments\tEl Col·lectiu d’Esquerra Unida de Borriana insta l’equip de Govern de Borriana a reclamar-li a l’empresa promotora d’Arenal Sound que retorne a l’Ajuntament les despeses causades per la evacuació dels sounders durant la passada edició d’este festival musical a causa de una forta torrentà que va provocar la inundació de part dels campaments. “La publicació de les escandaloses xifres de despeses provocades per l’Arenal Sound a les arques municipals any rere any no pot servir d’excusa als actuals governants de Borriana per a perdonar a Arenal Sound unes quantitats econòmiques molt importants que, des d’EUPV, entenem que ha de córrer a carrec d’esta empresa i no del consistori”, explica el coordinador del col·lectiu local d’EUPV, Gabriel Ferrándiz”.\nSegons les xifres aportades per l’Ajuntament l’Arenal Sound de 2015 ens va costar a tots i totes els borrianencs un total de 120.932,36 euros. D’esta xifra destaquen els 5.320 euros per pagar autobusos extres per pluges, els 25.118,56 euros de la neteja dels exteriors de l’Arenal Sound i els 2.300 euros que va costar la neteja dels lavabos dels locals habilitats per als sounders per pluges. Són, en total 32.738 euros abonats per l’Ajuntament en una situació d’emergència i, per tant, “ben gastats en el seu moment donat que es tractava de posar a la gent que acudia a eixe festival en un lloc segur. El que no creiem que estiga bé es que, sis mesos després de finalitzar l’Arenal Sound, ningú haja exigit a l’empresa el retorn d’eixos diners donat que l’Ajuntament va prestar un servei que hauria d’haver sigut prestat -i previst- pels empresaris promotors d’Arenal Sound”, afirma Ferrándiz.\n“Entenem que els empresaris d’Arena Sound van cometre una greu negligència no disposant de mitjans d’evacuació pels sounders i que si el nostre Ajuntament va ser l’encarregat de mobilitzar autobusos i recursos per fer eixa tasca ara l’empresa hauria de tornar el cost d’eixa operació de rescat”, explica Ferrándiz.\nDes de la formació d’esquerres es pregunten perquè ni la empresa ni l’Ajuntament tenien suscrit una assegurança que evitara este tipus de despeses fora de pressupost. “Seria molt lógic exigir a Arenal Sound que per a poder fer el festival tinguera una asegurança que cobrira este tipus de desastres”, qüestiona Ferrándiz.\n“Qui s’ha beneficiat d’entrades gratuïtes?”\nD’altra banda EUPV a Borriana continua sense obtenir resposta per part de l’actual equip de govern sobre les entrades donades per Arenal Sound gratuïtament a alguns regidors de diversos partits tant en l’oposició com a l’actual govern municipal.\n“La llei diu clarament que els carrecs públics no poden rebre regals personals en l’ús del seu carrec. En este sentit pensem que la falta de resposta és molt preocupant perquè demostra que hi ha gent que posa la seua firma als contractes amb Arenal Sound després d’haver rebut entrades VIP per a passejar-se pel recinte mentre la resta de veïns o bé s’han de pagar una entrada o bé paguen despeses com la de les emergències de la seua pròpia butxaca” afirma el coordinador local d’EUPV.\nValencia noticias , licencia Creative Commons\tAcceder - Diseño Jose Cuñat - Designed by Gabfire Themes Leer entrada anteriorUna artista suiza posa desnuda para protestar contra las agresiones sexuales en AlemaniaMilo Moire llevaba un cartel en el que se podía leer: "Respetadnos. No somos un trofeo de caza, ni siquiera...Cerrar


FEB-PIMEC valora positivament l’acord per l’aprovació del pressupost municipal - FEB PIMEC\n1 abril, 2022 feb\nFEB-PIMEC valora positivament que, el govern municipal pugui aprovar els comptes per aquest 2022 després de diversos intents fallits. Guanyem Badalona aprovarà, finalment, el pressupost. El grup hi votarà a favor sense la seva entrada al Govern, com havien exigit en els darrers mesos.\nEl president de FEB-PIMEC s’hi ha referit en una tertúlia al programa Badalona Matí de Ràdio Ciutat de Badalona (94.4FM). Per Josep Maria Puente, portàvem anys en una situació “incomprensible” amb el pressupost prorrogat. Puente ha defensat que els nous pressupostos han de dinamitzar l’economia local potenciant sectors com la indústria i el comerç i afavorir la implantació d’empreses a la ciutat de Badalona. Per Puente és clau la creació d’ocupació de qualitat a la ciutat. A més també ha insistit en facilitar el creixement de tot el hub biomèdic de Can Ruti.\nPuente ha lamentat als micròfons de l’emissora local que Badalona no només ha perdut pes demogràfic, esdevenint la quarta ciutat de Catalunya, sinó també a nivell econòmic, situació que, al seu criteri cal revertir.\nGuanyem ha aprovat els pressupostos a canvi de la creació de comissions bilaterals, que podrien ser mensuals, per garantir l’execució dels comptes. A més, s’han incrementat algunes partides, com les d’habitatge o manteniments d’equipaments, a petició seva. Un dels acords que incorpora aquest pressupost és l’increment del 50% de l’IBI als pisos buits. La problemàtica d’habitatge que hi ha a Badalona ha centrat bona part de les negociacions entre el govern i Guanyem. El pressupost pujarà fins als 277 milions d’euros i experimentarà un increment de 100 milions. Només en servei a les persones, es dobla la partida, superant els 83 milions d’euros. Es crearan també dos plans d’habitatge i d’equipaments i un pla de xoc per mantenir els edificis municipals.\nCalendari laboral de Badalona del 2022 (amb tots els dies festius)FEB-PIMEC assisteix al sopar anual d’Aspanin celebrat al BCIN


El trajecte Mataró-Barcelona en vehicle privat és tres vegades més car que en autobús - Ajuntament de Mataró\nEl trajecte Mataró-Barcelona en vehicle privat és tres vegades més car que en autobús\nSegons un estudi de costos fet públic durant la Setmana de la Mobilitat\nLa regidora de Via Pública i Obres, Núria Calpe, i el president de Moventis, Miquel Martí, han presidit aquest migdia una acció de sensibilització per conscienciar els ciutadans sobre els beneficis econòmics i mediambientals d’utilitzar l’autobús. L’acte, emmarcat en la Setmana de la Mobilitat Sostenible i Segura, ha servit per fer públic un estudi de costos comparatiu entre l’autobús i el transport privat en el trajecte Mataró-Barcelona.\nLes dades han estat exposades a l’Espai Firal del Parc Central, en un plafó instal·lat en un autobús articulat de l’Empresa Casas, que forma part del grup Moventis. Sota el lema “Utilitza el bus cada dia i el cotxe amb el cap”, l’estudi conclou que el viatge en autobús (amb una T-10 de 3 zones) té un cost de 2,64 €, mentre que el mateix trajecte en cotxe suposa una despesa de 6,14 €, tenint en compte els costos mínims de carburant, manteniment i peatge, i sense considerar l’aparcament. D’aquesta manera, per fer rendible el viatge en cotxe privat és necessari que l’ocupin un mínim de 3 persones.\nA l’Espai Firal s’han pogut veure també aquest matí desenes de vehicles estacionats, en un exercici de comparació visual de l’espai físic que ocupa a la carretera un autobús (de 73 places) respecte als cotxes.\nEls actes de la Setmana de la Mobilitat Sostenible i Segura a Mataró tindran continuïtat durant el proper cap de setmana. Així, demà dissabte 28 de setembre, a les 10 h, es farà a la Casa Capell el taller d’ acústica urbana “Els sons (de cada dia) de la nostra vida - No me’ls puc treure del cap!”. També s’impartiran durant tot el dia classes de manteniment i equipació de la bicicleta i es podran provar bicicletes elèctriques i plegables a l’establiment Decathlon. Per la seva part, Mataró Bus regalarà fundes per a targetes de bus als usuaris del transport urbà.\nPer últim, diumenge 29 de 10 a 14 h, tothom que vulgui podrà fer dues rutes audioguiades per Mataró, la ruta Comercial i la Patrimonial, amb sortida des de l’Ajuntament.


L'Hospi no capgira l'eliminatòria (1-0) i jugarà la repesca\nFUTBOL - PROMOCIÓ D'ASCENS\nL'Hospitalet va aconseguir superar el Tenerife en el partit de tornada de l'eliminatòria d'ascens directe a Segona Divisió A, però amb el solitari gol de Sergio Cirio no n'hi va haver prou per capgirar el 3-1 de l'anada. Tot i això, els riberencs jugaran la repesca i seran aquesta tarda al sorteig de la segona eliminatòria de la fase d'ascens a Las Rozas (17 hores). També hi serà el Lleida Esportiu, que ahir va empatar contra el Leganés a domicili (1-1) amb un gol en els últims minuts. De fet, els lleidatans, que enguany no jugaven al grup català, són un dels dos rivals que pot tenir l'Hospitalet en la següent ronda juntament amb el Caudal de Mieres.\nPel que fa a la fase d'ascens a Segona Divisió B, l'Olot és l'únic dels catalans que segueix viu. Els garrotxins no van poder superar l'eliminatòria contra el filial de l'Elx (2-2) i jugaran la repesca. Avui, a les 17.30 hores, sabran el rival de la següent ronda.\nEl Manlleu va acomiadar-se del somni de l'ascens després d'empatar al camp del Conquense (1-1) i el Cornellà tampoc va ser capaç de passar a la següent ronda tot i guanyar el filial del Deportivo (2-1) a casa. L'últim català que lluitava per l'ascens, l'Europa, va perdre dissabte al camp de l'Arandina (2-0).


Calçat home Sabates Pell preus a Trekkinn, comprar, ofertes\nSabates - Material: Pell ()\n$ 135.83 $109.49\n$ 126.32 $98.49\n$ 169.98 $123.49\n$ 126.64 $91.99\n$ 135.81 $111.49\n$ 126.68 $103.99\n$ 174.44 $145.99\n$ 125.45 $105.99\nBusques algun model en concret de Sabates d’alguna de les millors marques de muntanya com per exemple CMP, Aku, Columbia, Boreal, Millet, Merrell, Haglöfs, Five ten, HI-TEC, Scarpa, Oriocx, Trangoworld, Asolo, Garmont, Mammut, Izas, Regatta, Salewa, Lafuma, Trezeta...? Com a distribuïdors oficials de cada una de les marques que tenim en catàleg, t’oferim una extensa gamma de Sabates i la total garantia legal del fabricant durant 2 anys. Aconsegueix promocions increïbles amb les últimes novetats de muntanya! Trobaràs a trekkinn.com els models més buscats de Sabates i les novetats de la última col•lecció. T’oferim milers de productes de muntanya amb el preu més baix. T’oferim una gran varietat de productes de muntanya per tu i els teus amics a només uns quants clics de distància. A trekkinn, la teva botiga de muntanya online, tenim les últimes novetats de Sabates a nivell mundial. Si ets un amant de muntanya a qui li agrada compartir l’esport amb amics o familiars o simplement disfrutar de la naturalesa, tenim milers de productes perquè puguis fer-ho ben equipat! Tenim el catàleg més ampli de Sabates perquè tinguis milers d’opcions per regalar en les dates més especials: Nadal, aniversaris, el dia de la mare o del pare, rebaixes, Black Friday o el dia que tu vulguis. Si busques una web on poder fer totes les teves compres online de manera ràpida i segura, trekkinn és la millor opció per estalviar temps i diners.Trobaràs la millor selecció de Sabates del mercat a la teva botiga de muntanya.


Masagué considera ‘lamentable la sospita d’il·legalitat’ en el cas de la pressumpta contractació a dit | Notícies / Noticias Tarragona diari digital Tarragona21\nMasagué considera ‘lamentable la sospita d’il·legalitat’ en el cas de la pressumpta contractació a dit\nDaniel Masagué ha declarat davant dels mitjans a la sortida dels jutjats del Vendrell. Foto: Tarragona21\nL’exalcalde de Torredembarra, Daniel Masagué, ha tornat als Jutjats del Vendrell aquest matí, on ha declarat que «és lamentable la sospita d’il·legalitat» envers les 21 persones acusades per la peça 2 del ‘cas Torrembarra’.\nMasagué ha estat acusat de prevaricació i tràfic d’influències per col·locar ‘a dit’ quatre persones de la seva confiança en tasques municipals, i entre les quals destaca el cap de la Policia Local Josep Gili (2009), axí com una cap de Serveis Econòmics interina (2011), un enginyer tècnic d’obres i el tècnic d’administració de Serveis General de l’Ajuntament (2012).\nMasagué, que ha declarat de les 12h fins ben bé les 15h, ha afirmat davant dels mitjans que està «cansat de les circumstàncies que envolten el cas» i ha criticat que el titular sigui l’acusació «de les places a dit». També ha criticat la imputació de tots els tècnics que únicament «van fer la seva feina».\nMasagué ha dit que es titlla d’acusar «tot el procés de Torredembarra d’estar fora de la legalitat». També ha declarat que ha respost totes de les preguntes del fiscal de l’Ajuntament i de tots els advocats que han volgut preguntar durant el judici.\nAixí mateix ha remarcat que les acusacions que afirmen que «els tribunals van afavorir l’ atorgació d’aquestes places a l’administració pública són falses» i ha dit que no li sap greu haver de donar explicacions perquè està convençut «que tot el procés es va dur a terme de manera molt correcta».\nDavant la suspensió de feina a Esther Agulló o Josep Gili, aquest darrer, cap de la Policia Local, Massagué ha afirmat que «és una barbaritat» i ha assegurat que «hi ha molts damnificats» que estan patint «danys col·laterals».\nTenint en compte «totes les filtracions que està havent-hi» Masagué considera innecessari «conservar el secret de sumari».\nFins al moment, el jutge ha pres declaracions a Vicenç Ruiz, Josep Gili, Esther Argulló i Montserrat Córcoles. Els membres del tribunal de contractació, Maria Teresa Llor, Luis La Cruz i Antonio Muñoz, també han estat imputats.


El diumenge 19 doctubre es disputarà la 21a. MITJA MARATÓ DE MOLLERUSSA | Atletisme Català\nInici General El diumenge 19 doctubre es disputarà la 21a. MITJA MARATÓ DE MOLLERUSSA\nEl diumenge 19 doctubre es disputarà la 21a. MITJA MARATÓ DE MOLLERUSSA\nAmb sortida davant del camp de futbol. El recorregut d enguany tornarà a passar per les poblacions del Palau dAnglesola, El Poal i Bellvís.\nJa tenim operatiu el servei d inscripcions on-line, on també podreu consultar els inscrits.\nA través de la pàgina web podeu complementar la informació necessària.\nRecordar-te que tanquem la inscripció a set-cents corredors.\nAquest any, està prevista la recollida de sabatilles esportives pel Col·lectiu de suport a Angel Olarán. Les donacions podran fer-se uns dies abans de la cursa i el mateix dia de la Mitja Marató.


About: Josep Enric Rabassa i Llompart\nJosep Enric Rabassa i Llompart (Barcelona, 19 d'abril de 1920 - 19 de desembre de 1980) va ser un entrenador català que va entrenar a el Futbol Club Barcelona al final de la temporada 1959-60 al ser cessat Helenio Herrera després de ser aquest eliminat de la Copa d'Europa, tot i haver guanyat la lliga. Es dóna la circumstància que en aquest breu període es va jugar la volta de la final de la Copa de Fires guanyant-se el partit per 4-1 (l'anada, entrenada per Herrera va acabar amb empat a zero) amb el qual aquest títol s'adjudica a Enric Rabassa.\nJosep Enric Rabassa i Llompart\nJosep Enric Rabassa i Llompart (Barcelona, 19 d'abril de 1920 - 19 de desembre de 1980) va ser un entrenador català que va entrenar a el Futbol Club Barcelona al final de la temporada 1959-60 al ser cessat Helenio Herrera després de ser aquest eliminat de la Copa d'Europa, tot i haver guanyat la lliga. Es dóna la circumstància que en aquest breu període es va jugar la volta de la final de la Copa de Fires guanyant-se el partit per 4-1 (l'anada, entrenada per Herrera va acabar amb empat a zero) amb el qual aquest títol s'adjudica a Enric Rabassa. La temporada següent, el club va decidir substituir Rabassa pel tècnic serbi Ljubiša Broćić. També va entrenar en primera divisió al Tenerife i al Deportivo de La Corunya. (ca)\nJosep Enric Rabassa i Llompart (Barcelona, 19 d'abril de 1920 - 19 de desembre de 1980) va ser un entrenador català que va entrenar a el Futbol Club Barcelona al final de la temporada 1959-60 al ser cessat Helenio Herrera després de ser aquest eliminat de la Copa d'Europa, tot i haver guanyat la lliga. Es dóna la circumstància que en aquest breu període es va jugar la volta de la final de la Copa de Fires guanyant-se el partit per 4-1 (l'anada, entrenada per Herrera va acabar amb empat a zero) amb el qual aquest títol s'adjudica a Enric Rabassa. (ca)\nJosep Enric Rabassa i Llompart (ca)


About: Sant Pere, Santa Caterina i la Ribera\nSant Pere, Santa Caterina i la Ribera és un barri del districte de Ciutat Vella de Barcelona, que l'any 2005 tenia 22.558 habitants. Es troba dins de l'antic perímetre de la muralla i limita al nord amb el passeig de Lluís Companys i el Parc de la Ciutadella, al sud amb la Via Laietana, a llevant amb el barri de la Barceloneta i a ponent amb l'Eixample de Barcelona. O sigui, limita amb la Barceloneta, el Gòtic, la Dreta de l'Eixample, el Fort Pienc, i el districte de Sant Martí. Antigament el Rec Comtal travessava el barri. El barri està format per tres antics barris de la Barcelona vella:\nSant Pere, Santa Caterina i la Ribera és un barri del districte de Ciutat Vella de Barcelona, que l'any 2005 tenia 22.558 habitants. Es troba dins de l'antic perímetre de la muralla i limita al nord amb el passeig de Lluís Companys i el Parc de la Ciutadella, al sud amb la Via Laietana, a llevant amb el barri de la Barceloneta i a ponent amb l'Eixample de Barcelona. O sigui, limita amb la Barceloneta, el Gòtic, la Dreta de l'Eixample, el Fort Pienc, i el districte de Sant Martí. Antigament el Rec Comtal travessava el barri. El barri està format per tres antics barris de la Barcelona vella: * La Ribera: * La Llotja d'estil gòtic de la qual es conserven el Saló de Contractacions i la Sala dels Cònsols sota la façana neoclàssica del segle XVIII. Està situada entre les places d'Antonio López i el Pla de Palau però inicialment estava situada arran de mar. * El Fossar de les Moreres. * L'Estació de França. * El Born, sector de la Ribera al voltant del Passeig del Born: * La basílica gòtica de Santa Maria del Mar es va construir com a mostra del poder econòmic dels habitants del nou barri de la Ribera. * L'antic Mercat del Born. * Santa Caterina: * El nou Mercat de Santa Caterina. * El Palau Alòs. * Sant Pere: * El Palau de la Música Catalana. * El monestir de Sant Pere de les Puel·les. * L'edifici del Centre de Cultura de Dones Francesca Bonnemaison, casa senyorial d'estil gòtic català (segle XVI-XVII). (ca)\nSant Pere, Santa Caterina i la Ribera és un barri del districte de Ciutat Vella de Barcelona, que l'any 2005 tenia 22.558 habitants. Es troba dins de l'antic perímetre de la muralla i limita al nord amb el passeig de Lluís Companys i el Parc de la Ciutadella, al sud amb la Via Laietana, a llevant amb el barri de la Barceloneta i a ponent amb l'Eixample de Barcelona. O sigui, limita amb la Barceloneta, el Gòtic, la Dreta de l'Eixample, el Fort Pienc, i el districte de Sant Martí. Antigament el Rec Comtal travessava el barri. El barri està format per tres antics barris de la Barcelona vella: (ca)\nSant Pere, Santa Caterina i la Ribera (ca)\nfreebase:Sant Pere, Santa Caterina i la Ribera


Àmbit de coneixement: Personalitat, avaluació i tractaments psicològics.\nExpert/a en: Intervenció psicològica en nens, adolescents i adults, promoció de la salut mitjançant les TIC en adolescents.\nÀmbit de coneixement: Sistemes d'informació i enginyeria del programari.\nExpert/a en: Models de qualitat i sistemes d'informació.\nÀmbit de coneixement: Historia de l'art, patrimoni i museologia.\nExpert/a en: Processos de creació i institucionalització de les col·leccions de museus, i la recepció de l'art (especialment el d'altres cultures, art japonès), art popular i tradicional japonès (Mingei, kyôdo-gangu i ceràmica), primeres avantguardes catalanes: Grup ADLAN (1932-1936) i escultor Eudald Serra (1911-2002).


Inscripcions obertes a la primera edició del curs pràctic en línia "Dret Civil Català" - Consell de l'Advocacia Catalana\nHome / Articles Butlletí / Inscripcions obertes a la primera edició del curs pràctic en línia “Dret Civil Català”\nEl curs pretén oferir un estudi complet, ampli i rigorós del dret civil català, des d’un enfocament pràctic i actualitzat, aprofundint en la resolució de casos reals. S’adreça tant a l’advocacia en exercici, com a la resta d’operadors jurídics que tenen la necessitat d’actualitzar i ampliar els coneixements per especialitzar-se professionalment en els diferents àmbits del dret civil català (successions, família, patrimonial, etc.), per obtenir la capacitat tècnica per assessorar amb rigor la seva clientela i actuar amb responsabilitat.\nLa metodologia es basa en l’aprenentatge significatiu, on les persones ponents utilitzaran els coneixements previs de l’alumnat per aprofundir en els conceptes i pràctiques professionals. Durant el curs l’alumnat tindrà accés al material teòric i pràctic a través de la plataforma virtual del Consell de l’Advocacia Catalana.\nLes persones que s’hi inscriguin ara podran tenir accés als enregistraments de les sessions programades el passat mes de juny i podran assistir en línia a les properes que es realitzin.\nMés informació a la web de Formació del CICAC\nContinua vigent el Programa de foment del català al TOAD durant el 2022, amb un complement de 20€ per actuació feta en català\nÚltims dies per presentar-se al III Concurs de Microrelats en Català de l’ICASBD